Surnute lahkamine nõuab politsei saatekirja    Anu Adams EKEI Põhja-Eesti kohtuarstliku ekspertiisiosakonna juhataja,06.05.2009 06:27    Viimasel ajal on sagenenud probleemid surnute lahangule saatmisega. Segadust kogevad nii politsei, kiirabi kui ka perearstid. Põhjuseks see, et ei juhinduta surma põhjuse tuvastamise seadusest, mis sätestab nimetatud  ametkondade tegevuse surmajuhtumite korral.    Surma põhjuse tuvastamise seaduse kohaselt tuvastab väljaspool haiglat surnud isiku surma perearst või kiirabibrigaadi juht.  Haigusest tingitud surmajuhtumi korral väljastab perearst põetud haiguste kohta informatsiooni olemasolul arstliku surmateatise või andmete puudumisel saadab oma saatekirjaga surnu haigla patoloogiateenistusse patoanatoomilisele lahangule. Patoanatoomilise lahangu kulud katab haigekassa. Kui surnu välisvaatlusel ilmnevad  kuriteo tunnused või tekib kuriteokahtlus, väljastab politsei ekspertiisimääruse ning surnu suunatakse kohtu­arstlikuks ekspertiisiks Eesti Kohtuekspertiisi Instituudi regionaalsesse kohtuarstlikku osakonda.  Nimetatud juhtudel üldiselt probleeme ei esine. Valupunkt on surnute kohtuarstlikule lahangule saatmine.  Kohtuarstlik lahang tehakse, kui:  • tegemist on tundmatu isiku surnukehaga;  • surnukehal esinevad hilised surmajärgsed muutused (lagunemistunnused);  • tegemist on surma  välispõhjuse või selle kahtlusega.  Viimasel juhul ongi probleemid kõige sagedasemad, kuna ebaselgeks jääb surma välispõhjuse tähendus.  Surma välispõhjuse alla kuuluvad õnnetusjuhtumid ning sellistel puhkudel võib surmateatise väljastada ainult kohtuarst ja surnute kohtuarstlikule lahangule suunamine toimub politsei saatekirjaga.  See tähendab, et surma tuvastanud perearstil või kiirabil tuleb surma välispõhjuse või selle kahtluse korral kohe politseid informeerida.  Sama seaduse järgi  korraldab surnu kohtuekspertiisi või kohtuarstlikule lahangule vedamise politsei. Teemaga kokkupuutuva kohtuarstina näen ühe võimaliku põhjusena, miks politsei saatekirjaga kohtuarstlikule lahangule saadetud surnute arv on langenud, just nimetatud asjaolu. On tõsine oht, et surma tegelik põhjus võib jääda mõnel juhul välja selgitamata.    www.mu.ee    -------------------------------------------------    Sured kodus ära. Noh, lihtsalt on sinu aeg ja kõik!  Naaber tuleb suhkrut  või jahu või sokiviina laenama ja leiab su elutu keha.  Tuleb kiirabi. Katsub pulssi. Tõdeb fakti, et jah, finito. Perearst, kohaliku omavalitsuse sotsiaaltöötaja, politsei saavad teate, et sind enam ei ole nende "klientide" hulgas kirjas.  Teatatakse su lähedastele.  Lähedased ei pruugi kohe täpset infot saadagi, oled sa endiselt kodus, on sind surnukuuri viidud, mis täpselt juhtus jne. jne.  Lähedased tulevad. Järgmine päev.  Sa oled (üllatus! üllatus! ikka veel) kodus. Ja mitte  kedagi ei ole huvitanud fakt, et sa oled kägaras, üle mööbli. Väliste traumade puudumisel piisab sinu eelnevast haigusloost, et kindlaks teha sinu (oletatav) surma põhjus. Sa oled ilmselt järjekordne ristike ühes järjekordses statistika andmebaasis.    Surma põhjuse tuvastamise seadus      Käige pikalt ...e tervishoiusüsteem ja muud säänsed ametid.